tomron87/hebrew-wikipedia-sentences-corpus huggingface dataset:
בגרמניה מכנים את הפריצה כ"שוד התכשיטים העתיקים הגדול בהיסטוריה המודרנית של גרמניה".
בינואר 2020 פורסם במספר כלי תקשורת גרמניים שאלמונים יצרו קשר עם הקבוצה, שהוזכרה בדיווחים כמעורבת בחקירה, והציעו לספק שני תכשיטים גדולים מתוך סטי התכשיטים שנגנבו תמורת כתשעה מיליון אירו.
באוקטובר 2025 פורסם כי חברת CGI Group הישראלית נטלה חלק בחקירת השוד במוזיאון הלובר.
מנכ"ל החברה, צביקה נווה, מסר ל-ynet כי החברה נשכרה כדי לסייע בזיהוי המעורבים ובניסיון להשבת התכשיטים שנגנבו.
לדבריו, צוות החברה פעל בכמה ערוצים ואסף ממצאים וראיות דיגיטליות שהובילו לחשיפת עובדים במוזיאון, ובהם אחד מחברת האבטחה.
נווה הוסיף כי המידע שנאסף הועבר לגורמים החוקרים, וכי החברה הייתה "גורם דומיננטי" שהצביע על החשודים שנעצרו בהמשך.
קבוצות כדורגל רוסיות השתתפו בתחרויות האירופיות מאז עונת 1966/67, כחלק מברית המועצות ועד עונת 1991/92, וכמדינה עצמאית מאז 1992. מועדון הכדורגל הבכיר ביותר הוא זניט סנקט פטרבורג המדורג במקום 22, בדירוג המועדונים של אופ"א נכון לשנת 2020.
ליגת העל הרוסית מדורגת במקום השישי בדירוג הליגות של אופ"א, המבוסס על הופעות הקבוצות בתחרויות האירופיות, כדוגמת ליגת האלופות והליגה האירופית (שהחליפה את גביע אופ"א), בחמש השנים האחרונות.
בעקבות כך, רוסיה שולחת שלושה מועדונים בכל עונה לליגת האלופות ושלושה מועדונים נוספים לליגה האירופית.
בעשורים האחרונים רוסיה זכתה בשלושה טורנירים אירופיים מרכזיים: צסק"א מוסקבה זכתה בגביע אופ"א בעונת ; וזניט סנקט פטרבורג זכתה בגביע אופ"א בעונת ובסופר קאפ האירופי בעונת .
לפני כן, הקבוצות הרוסיות התקשו בשלבים המאוחרים של תחרויות אלו, בשל העובדה שבזמן שהם משוחקים הליגה הרוסית נמצאה בפגרה והקבוצות הגיעו לאחר שלא שיחקו זמן רב.
מאז עונת 2011/2012, הליגה משוחקת בהתאמה עם הליגות של מערב אירופה.
בעונת 2021/2022 הקבוצות הרוסיות הושעו מהשתתפות במפעלים האירופיים עד להודעה חדשה, בעקבות הפלישה הרוסית לאוקראינה.
בעקבות זאת, ספרטק מוסקבה שהעפילה לשמינית גמר הליגה האירופית, נושלה מהשתתפות בטורניר.
אם גם קבוצה זו העפילה לליגת האלופות, תעפיל לליגה האירופית הקבוצה שסיימה במקום הגבוה ביותר שלא מוביל לטורניר אירופי כלשהו.
הקבוצה הרוסית הראשונה להשתתף רשמית במפעלים האירופיים הייתה טורפדו מוסקבה בעונת 1966/1967 שהודחה משלב 32 האחרונות במשחק נגד אינטר מילאנו והישג השיא מהווה העפלה לחצי גמר ליגת האלופות שהושג על ידי ספרטק מוסקבה בעונת 1990/1991 אחרי שהדיחה קודם את נאפולי וריאל מדריד אך נבלמה בחצי הגמר על ידי מרסיי.
בשנות ה-90 של המאה ה-20 ספרטק הייתה הקבוצה הרוסית הדומיננטית ביותר באירופה, כשהעפילה לרבע גמר ליגת האלופות בעונת 1995/1996 ואף העפילה לחצי גמר גביע אופ"א בעונת 1997/1998, לקבוצות הרוסיות היה פוטנציאל רב ובגביע האינטרטוטו שתי קבוצות העפילו לגמר (רוטור בעונת 1996 וזניט בעונת 2000).
באותן שנים, ספרטק העפילה גם לשלב חצי גמר בגביע מחזיקות הגביע בעונת 1992/1993, בעוד לוקומוטיב מוסקבה העפילה לחצי גמר 2 עונות ברציפות (1997/98,1998/99).
באותו זמן, הקבוצות הרוסיות העפילו שלוש פעמים לחצי גמר גביע אירופה למחזיקות גביע (ספרטק בעונת 1992/93 ולוקומוטיב בעונות 1997/98,1998/99).
דינמו העפילה לרבע גמר אותו טורניר בעונת 1995/96.
בתקופת העשור הראשון של המאה ה-21 ניכרה התחזקות ניכרת במשחקן של הקבוצות הרוסיות: בעונת 2003/04 לוקומוטיב העפילה לשמינית גמר ליגת האלופות ובעונת 2005 צסק"א הפכה לקבוצה הרוסית הראשונה שזכתה בתואר אירופי כשגברה על בנפיקה ליסבון בגמר גביע אופ"א.
בעונת 2008 עשתה זאת גם זניט סנקט פטרבורג כשגברה על גלאזגו ריינג'רס בגמר גביע אופ"א 2008 ולאחר מכן הפתיעה וזכתה ב באוגוסט 2008 כשגברה על מנצ'סטר יונייטד.
הקבוצות לא הצליחו להבטיח השתתפות בפלייאוף ליגת האלופות ובשלבי הפלייאוף של הליגה האירופית השתתפה קרסנודאר.
בעונת 2021/2022, לרוסיה הייתה נציגה אחת בלבד בשלב הבתים של ליגת האלופות: זניט סנקט פטרבורג וזאת לראשונה מאז עונת 2008/2009.
בעונת 1971/72 הייתה דינמו קבוצת הכדורגל הרוסית הראשונה שהצליחה להעפיל לגמר טורניר אירופי, משהעפילה לגמר גביע אירופה למחזיקות גביע והפסידה 2–3 בגמר לגלאזגו ריינג'רס.
מאז 1966 2 קבוצות זכו בתארים אירופיים: צסק"א זכתה בגביע אופ"א בעונת 2005 וזניט עשתה זאת בעונת 2008, כשבאותה עונה זכתה גם ב.
בנוסף זניט העפילה לגמר גביע האינטרטוטו בעונת 2000.
רוטור וולגוגרד העפילה לגמר גביע האינטרטוטו בעונת 1996.
הניצחון בהפרש הגבוה ביותר במסגרת אירופית: 8:1 לזניט נגד אנקאם בעונת 2002 ו-8:1 לזניט נגד דינמו מינסק בעונת 2018.
הקבוצה האירופית ששיחקה את מספר הפעמים הרב ביותר מול קבוצות רוסיות הייתה ריאל מדריד הספרדית (עם מאזן של 10 הפסדים, 5 תיקו, ו-7 ניצחונות ב-22 מפגשים)
הקבוצות הרוסיות פגשו הכי הרבה קבוצות ספרדיות: בסך הכל 131 מפגשים נערכו בין קבוצות רוסיות וספרדיות.
7 קבוצות רוסיות השתתפו בשלב הבתים של ליגת האלופות: ספרטק, לוקומוטיב, צסק"א, זניט, רובין, רוסטוב, קרסנודאר.
קבוצות רוסיות שיחקו מול קבוצות מכל המדינות החברות באופ"א, מלבד בוסניה והרצגובינה, מונטנגרו וקוסובו.
מועדון הישגי שיארובין קאזאןשלב המוקדמות השלישיסוצ'ישלב המוקדמות השלישי
מלכי השערים במפעלים האירופיים מאז 1992
הישג השיא בכדורגל נשים לקבוצות הרוסיות הוא העפלה לגמר גביע אופ"א לנשים עבור זבזדה פרם שהעפילה לשלב זה בעונת 2009.
קבוצה שמימית הוא סרט דרמה וספורט רוסי, המגולל את קורותיה של קבוצת ההוקי קרח לוקומוטיב יארוסלבל ואוהדיה המסורים, העדים לפרקים החשובים בחיי הקבוצה אך גם הטרגיים.
הסרט יצא לאקרנים במלאת עשר שנים לאסון בו נספו כמעט כל שחקני הקבוצה (למעט אחד שלא עלה על המטוס) והצוות המקצועי בהתרסקות מטוס, ב־7 בספטמבר 2011. הקבוצה הייתה בדרכה למשחק במינסק, למשחק פתיחת העונה של ליגת ההוקי הקונטיננטלית מול דינמו המקומית.
המטוס מדגם Yak-42 התרסק מיד לאחר שהמריא מנמל התעופה טונושנה בעיר יארוסלבל, כ-240 קילומטר צפונית מזרחית למוסקבה.
הסרט הופק על ידי אולג ז'ארוב ואולפני יארסינמה שבבעלותו, בשיתוף פעולה עם אולפני מוספילם.
בשלבי ההפקה הראשונים הסרט נקרא בשם רק לוקו!
לדברי הבמאי הסרט מוקדש לזכרה של קבוצת ההוקי לוקומוטיב, שאבדה באופן טראגי, ומבוסס על אירועים אמיתיים ודמויות אמיתיות.
עלילת הסרט מתרחשת ב־5-8 בספטמבר 2011, בראיון לרוסיסקאיה גאזטה, הוא הסביר את הרעיון כך: "הדמויות הראשיות - כן, הן אוהדי הקבוצה, נשות השחקנים, המשפחה שלהם.
אבל הגיבורים הם כמובן שחקני ההוקי עצמם.
הסרט צולם באופן קרוב לתיעודי: לא אגדה, שום דבר לא הומצא — רק דמויות אמיתיות וסיפוריהם האמיתיים.
עד כדי כך שהסצנות בהשתתפות שחקנים צולמו בצורה שלא יראו את פניהם — כך שיוכלו להתחבר באופן טבעי לצילומים תיעודיים שמשולבים בסרט.
אלכסיי גוסקוב — מאמן הקבוצה
ויאצ'סלב פטיסוב – הופעת קמע
צילומי הסרט נערכו מאוגוסט עד 13 באוקטובר 2020 וכללו אתרי צילום כמו מינסק, קוסטרומה, ירוסלבל ומתחם אולפני מוספילם, למרות מגפת הקורונה ברוסיה.
ויאצ'סלב פטיסוב שימש כיועץ לסרט ואף הופיע בהופעת קמע בסרט עצמו.
הנהלת קבוצת לוקומוטיב ירוסלבל סירבה לשתף פעולה עם ההפקה.
ביולי 2020, הודיעה הנהלת לוקומוטיב ירוסלבל כי אינה תומכת ביצירת הסרט, בהודעה מטעם הקבוצה נאמר כי יוצרי הסרט יצרו קשר עם הקבוצה בבקשה לסייע בצילומים, לאחר שלמדו את חומר הסרט, החליטה הנהלת המועדון לסרב לתמיכה בשל מספר סיבות.
הקבוצה טענה שהפקה של סרט כזה היא מוקדמת מדי.
בנוסף, העלילה שטחית ואינה מציגה את העומק והטרגדיה הבלתי הפיכה של קבוצת לוקומוטיב, המוכרת על ידי הקהילה הבינלאומית כאחת הנוראות בתולדות הספורט.
בתורת הקבוצות, קבוצה שאינה בת מנייה היא קבוצה אינסופית המכילה יותר מדי איברים מכדי שניתן יהיה למנות אותם.
לפיכך, לא ניתן לבצע התאמה של "אחד כנגד אחד" עם המספרים הטבעיים.
במילים אחרות, אין דרך "לספור" את האיברים שלה כמו שסופרים איברי קבוצות סופיות או אינסופיות בנות-מנייה.
תכונה זו קשורה קשר הדוק לעוצמה שלה: קבוצה אינה ניתנת למנייה אם עוצמתה גדולה מאלף אפס, עוצמת המספרים הטבעיים.
לפי משפט קנטור-שרדר-ברנשטיין לא קיימת פונקציה חד-חד-ערכית ועל מקבוצת המספרים הטבעיים לקבוצה שאינה בת מנייה.
לקבוצות בלתי ניתנות למנייה יש יישומים חשובים בענפים שונים של המתמטיקה, כולל באנליזה, מטרולוגיה ובתורת הקבוצות.
המושג של אי-מנייה ממלא תפקיד מהותי בהבנת הגודל והמבנה של קבוצות שונות, ויש לו השלכות עמוקות בלוגיקה מתמטית וביסודות המתמטיקה.
המושג אי-מנייה הוצג בסוף המאה ה-19 על ידי אבי תורת הקבוצות, המתמטיקאי גאורג קנטור.
קנטור הראה שקבוצת המספרים הממשיים, הכוללים את כל רצף המספרים, יוצרים קבוצה בלתי ניתנת למנייה.
ההוכחה של קנטור לאי-מנייה של המספרים הממשיים ידועה בשם "האלכסון של קנטור".
ההוכחה בנויה על הוכחה בדרך השלילה.
מניחים שניתן לרשום את המספרים הממשיים ברצף, ובונים מספר חדש השונה מכל מספר ברצף, מה שמוביל לסתירה.
תוצאה זו הייתה מפתיעה באותה תקופה, שכן היא סתרה את האינטואיציה שניתן לרשום או לספור את המספרים הממשיים בדרך כלשהי.
המשמעות של קיום אינסופים בגדלים שונים הייתה מהפכנית, שכן האינטואיציה אומרת שאינסוף הוא "אין-סופי", ובכך יחיד מסוגו.
קנטור הראה שזה לא כך: ישנם אינסופים שונים בעוצמתם.
זה הוביל להתפתחות תיאוריה מתמטית רחבה, שמכונה לעיתים "תורת הקבוצות של קנטור".
מלבד המספרים הממשיים, ישנן דוגמאות נוספות לקבוצות בלתי ניתנות למנייה, כמו קבוצת כל הפונקציות מהמספרים הממשיים למספרים הממשיים, קבוצת כל תת-הקבוצות של המספרים הממשיים, וקבוצת כל הנקודות במרחב אוקלידי.
ישנם הרבה מאפיינים מקבילים של אי מנייה.
קבוצה אינה בת מנייה אם ורק אם מתקיים אחד מהתנאים הבאים:
לא קיימת פונקציה חד-חד-ערכית מ־X לקבוצת המספרים הטבעיים.
מכאן נובע גם כי לא קיימת פונקציה חד-חד-ערכית ועל מ- לקבוצת המספרים הטבעיים ולכן אינן שקולות עוצמה.
ואין פונקציה על מהמספרים הטבעיים ל- .
כלומר, על כל סדרה של איברי הקבוצה הלא ריקה , קיים לפחות איבר אחד של שאינו בסדרה.
העוצמה של אינה סופית ואינה שווה לאלף אפס (), עוצמת המספרים הטבעיים.
לקבוצה יש עוצמה גדולה יותר מ־ .
ניתן להוכיח את שלושת המאפיינים הללו כשקולים בתורת הקבוצות של צרמלו־פרנקל ללא אקסיומת הבחירה, אך לא ניתן להוכיח את שקילותם של השלישי והרביעי ללא עקרונות בחירה נוספים.
משפט: אם קבוצה שאינה בת מנייה היא תת־קבוצה של קבוצה , אז אינה בת מנייה.
דוגמה לקבוצה שאינה בת מנייה היא , קבוצת המספרים הממשיים.
האלכסון של קנטור מראה שאי אפשר למנות את איברי הקבוצה.
ניתן להשתמש בטכניקת הלכסון גם עבור קבוצות אחרות כדי להראות שאי אפשר למנות את אבריהן, כמו קבוצת כל הסדרות האינסופיות של המספרים הטבעיים, וקבוצת כל תתי־הקבוצות של קבוצת המספרים הטבעיים (כלומר , קבוצת החזקה של ).
העוצמה של נקראת לעיתים קרובות עוצמת הרצף, ומסומנת באות , ולעיתים גם בסימונים או או.
קבוצת קנטור היא תת-קבוצה של שאינה בת מנייה.
קבוצת קנטור הוא פרקטל ובעל ממד האוסדורף גדול מאפס אבל קטן מאחת.
זוהי דוגמה לעובדה הבאה: כל תת-קבוצה של של ממד האוסדורף שגדול מאפס, בהכרח אינה בת מנייה.
דוגמה נוספת לקבוצה שאינה בת מנייה היא קבוצת כל הפונקציות מ- ל־.
קבוצה זו היא אפילו "יותר בלתי ניתנת למנייה" מאשר , במובן זה שעוצמתה היא הגדולה מ־, העוצמה של .
דוגמה מופשטת יותר לקבוצה בלתי ניתנת למנייה היא אומגה אחת, קבוצת כל המספרים הסודרים הניתנים למנייה.
העוצמה של אומגה אחת מסומנת ב־.
באמצעות אקסיומת הבחירה ניתן להראות ש־ היא העוצמה הקטנה ביותר שאינה בת מנייה.
כך גם עוצמת הממשיים, המסומנת ב־.
גאורג קנטור היה הראשון שהעלה את השאלה אם מתקיים השוויון, במה שלימים כונה "השערת הרצף".
שאלה חשובה זו הוצגה בשנת 1900 על ידי דויד הילברט, כראשונה מבין 23 הבעיות שלו.
לימים הוכיח קורט גדל כי לא ניתן להפריך אותה, וכ־30 שנה לאחר מכן הוכיח פול כהן שאינה תלויה באקסיומות צרמלו-פרנקל לתורת הקבוצות, כולל אקסיומת הבחירה.
קבוצות ה-NBA לפי שווי היא רשימה שמפרסם המגזין פורבס אחת לשנה.
הרשימה מדרגת את 30 קבוצות ליגת ה-NBA לפי הערכת השווי שלהן.
ההערכת מבוססת על חישוב הערך הספורטיבי, גודל השוק, שווי האולם של המועדון ושווי המותג.
הערכת השווי מביאה בחשבון גם חובות, אם ישנם, והרווח התפעולי.
גולדן סטייט ווריורס היא הקבוצה בעלת השווי הגבוה ביותר בסיום עונת עם שווי כולל של 7 מיליארד דולר.
הקבוצה היא בעלת קצב הגידול המהיר ביותר בשווי - היא רשמה עלייה של 100% בשווי, מאז עונת .
הווריורס היא הקבוצה השלישית שמגיעה לראש הטבלה, מאז פורסמה הרשימה לראשונה בעונת .
לפניה היו ברשימה לוס אנג'לס לייקרס וניו יורק ניקס.
הדירוג נכון ל-27 באוקטובר 2022
במתמטיקה, קבוצה קמורה לחלוטין (בספרות נקראת לעיתים דיסק) היא תת-קבוצה קמורה ומאוזנת של מרחב וקטורי מעל שדה הממשיים או שדה המרוכבים.
לקבוצות מסוג זה יש חשיבות רבה באנליזה פונקציונלית והן משמשות לתיאור מרחבים וקטוריים טופולוגים כדוגמת מרחב קמור מקומית.
כמו כן, נסמן ב- את השדה מעליו פועל , כאשר (שדה הממשיים) או (שדה המרוכבים).
קבוצה תקרא קבוצה קמורה אם ורק אם לכל ולכל מתקיים כי .
קבוצה תקרא קבוצה מאוזנת אם ורק אם לכל המקיים ולכל מתקיים כי
- נקרא הקמור של והוא הקבוצה הקמורה המינימלית לפי יחס ההכלה המכילה את .
- נקרא הקליפה המאוזנת של והוא הקבוצה המאוזנת המינימלית לפי יחס ההכלה המכילה את .
שתי קבוצות אלו מוגדרות היטב לכל .
בהינתן מרחב וקטורי מעל (שדה המרוכבים או הממשיים) וקבוצה , הקבוצה תקרא קבוצה קמורה לחלוטין אם ורק אם היא מקיימת את אחד התנאים השקולים הבאים:
לכל המקיימים , מתקיים כי
לכל (מספר טבעי) ולכל המקיימים , מתקיים כי
אם נתון כי , התנאי הבא מספק:
קמורה וסימטרית לשיקוף (כלומר, )
קמורה וסימטרית לסיבוב מרוכב (כלומר, לכל ולכל מתקיים כי )
בהינתן קבוצה מגדירים את הקמור המאוזן של להיות:
כלומר, הקמור של הקליפה המאוזנת של .
קבוצה זו היא הקבוצה הקמורה לחלוטין המינימלית על-פי יחס ההכלה שמכילה את .
יש להדגיש כי באופן כללי:
חשיבותן של קבוצות קמורות לחלוטין בא לידי ביטוי בהגדרה של מרחבים קמורים מקומית.
מרחב וקטורי טופולוגי ייקרא מרחב קמור מקומית אם ורק אם לראשית שלו יש בסיס סביבות מקומי המורכב מקבוצות פתוחות קמורות לחלוטין.
אם ידוע כי פעולת חיבור הווקטורים של מרחב וקטורי רציפה לפי הטופולוגיה על , ניתן לעדן את הדרישה הנ"ל לכך שלמרחב יש בסיס מקומי בראשית המורכב מקבוצות קמורות כלשהן (לווא דווקא קמורות לחלוטין).
את הבסיס הקמור לחלוטין ניתן לבנות על-ידי לקיחת כל הקמורים המאוזנים של רכיבי הבסיס המקורי.
למרחבים קמורים מקומית חשיבות רבה באנליזה פונקציונלית שכן הם מרחיבים את ההגדרה של מרחב נורמי ומאפשרים להגדיר בהם מבנים דיפרנציאלים מופשטים כגון נגזרת גאטו, וכן מקיימים גרסאות מוכללות של משפטים כגון משפט האן-בנך.
לקבוצות קמורות לחלוטין קשר הדוק למושג נורמה-למחצה.
בהינתן קבוצה קמורה לחלוטין שהיא גם קבוצה בולעת, ניתן להוכיח כי פונקציונל מינקובסקי הוא נורמה-למחצה.
מהצד השני, בהינתן נורמה-למחצה (ובפרט נורמה) ורדיוס כלשהו , הכדור הסגור הוא קבוצה קמורה לחלוטין ובולעת, ובפרט כדור היחידה המוגדר לפיו ().
יתרה מכך, ניתן להוכיח כי כל נורמה-למחצה שווה לפונקציונל מינקובסקי המוגדר ביחס לכדור היחידה הסגור שלה.
עולה מכך כי ניתן להגדיר כל נורמה-למחצה באופן חד-חד-ערכי על ידי כדור היחידה שלה, שהוא קבוצה קמורה לחלוטין.
חיתוך (סופי או אינסופי) של קבוצות קמורות לחלוטין הוא קמור לחלוטין.
עבור מרחב וקטורי טופולוגי , כל קבוצה קמורה לחלוטין שהיא גם פתוחה חייבת להיות קבוצה בולעת.
הדבר נובע מכך שכל סביבה של הראשית במרחב וקטורי טופולוגי היא קבוצה בולעת.
איחוד של שרשרת של קבוצות קמורות לחלוטין על-פי יחס ההכלה הוא קמור לחלוטין.
בהינתן קבוצה קמורה לחלוטין וסקלר , הקבוצה קמורה לחלוטין.
בהינתן זוג קבוצות קמורות לחלוטין , הקבוצה קמורה לחלוטין.
הקבוצה הריקה כתת-קבוצה של מרחב וקטורי כלשהו מהווה קבוצה קמורה לחלוטין באופן ריק.
הקבוצה המכילה את הראשית בלבד של מרחב וקטורי כלשהו היא קבוצה קמורה לחלוטין.
בהינתן מרחב וקטורי , עצמו הוא קבוצה קמורה לחלוטין
בהינתן מרחב וקטורי ותת מרחב , הוא קבוצה קמורה לחלוטין
קבוצת-על , בביולוגיה אבולוציונית, היא קבוצה גדולה של אורגניזמים החולקים אב קדמון אחד ובעלי מאפיינים מגדירים חשובים.
זוהי קבוצה לא רשמית, שרירותית ברובה בטקסונומיה ביולוגית, שלעיתים קרובות גדולה יותר ממערכה או ממלכה, אם כי ההתייחסות בביולוגיה אל חלק מקבוצות העל היא לעיתים גם כמערכות.
מאז תחילת שנות ה-2000, עץ החיים האאוקריוטי (בקיצור eToL) חולק ל-5–8 קבוצות עיקריות הנקראות "קבוצות-על".
קבוצות אלו הוקמו לאור הרעיון שרק קבוצות מונופילטיות צריכות להתקבל כדרגות, כחלופה לשימוש בממלכה הפרפילטית פרוטיסטה.
בימים הראשונים של ה-eToL הוגדרו שש קבוצות-על מסורתיות: אמבוזואה (Amoebozoa), אופיסתוקונטה (Opisthokonta), אקסקבטה (Excavata), ארכאפלסטידה, כרומלבאולטה (Chromalveolata) וריזאריה (Rhizaria).
מאז אורגן ה-eToL מחדש ורוב הקבוצות הללו נמצאו כפרפילטיות או חסרות מאפיינים מורפולוגיים מגדירים המאחדים את חבריהן, מה שהופך את התווית "קבוצת-על" לשרירותית יותר.
הוספה של שושלות רבות של פרוטיסטים שהתגלו לאחרונה, כגון טלונמיה (Telonemia), פיקוזואה (Picozoa), המימסטיגופורה (Hemimastigophora), ריגיפילידה (Rigifilida) ועוד.
ניתוחים פילוגנומיים הביאו לידי מודל חדש ומדויק יותר של קבוצת-על.
אלו הן קבוצות העל הנוכחיות של אאוקריוטים:
לפי ההערכות קבוצת-על זו תופסת עד מחצית מכל המגוון האאוקריוטי, מכיוון שהיא כוללת קבוצות עיקריות מרובות כגון דיאטומים, דינופלגלטים, אצות ים, ריסניות, פורמיניפרנים, רדיולרינים וטפילי אפיקומפלקסן ואומיציטים (oomycete).
בקבוצה זו גם רוב בני קבוצת העל הכרומלבאולטה (Chromalveolata).
הפטיסטה (Haptista, שבעבר הוגדר גם כמערכה), בעבר בקבוצת-העל כרומלבאולטה (Chromalveolata), הכוללת את אצות ההפטופיטים והצנטרוהלידים.
קריפטיסטה (בעבר מערכה), בעבר בקבוצת-העל כרומלבאולטה, הכוללת את הקריפטומונאדים, הקאטבלפארידים (katablepharids) והפלפיטומונות החידתיים.
ארכאפלסטידה (הנחשבת גם ממלכה) מורכבת מהשושלות שרכשו כלורופלסטים באמצעות אנדוזימביוזה ראשונית: כלורופלסטידה (Chloroplastida, אצות ירוקות וצמחי עובר, אדומיות, גלאוקופיטים ורודלפיס (Rhodelphis).
אמורפאה, ובה אמבוזואה ואופיסטוקונטה (בעלי חיים, פטריות ופרוטיסטים קשורים).
הם קשורים לבוריאטים ולאפוסומונאדים, ויחד יוצרים את הענף אובזואה.
CRuMs, ובו קבוצות הפרוטוזואות הבלתי קשורות לאורגניזמים אחרים Collodictyonidae, Rigifilida ו-Mantamonas.
זה הענף הגדול ביותר שנותר מהקבוצה הפרפילטית Excavata.
Metamonada, בעבר חלק מ-Excavata, מכיל פרוטיסטים אנאירוביים.
Hemimastigophora, בעבר ענף יתום אבל לאחרונה הוכנס לתוך דיאפורטיקס.
Provora, קבוצת העל האחרונה, ובה Ancoracysta שהייתה יתומה בעבר.
קבוצות יתומות רבות של פרוטוזואים חיים חופשיים נותרו ללא שיוך, ללא אפשרות להוסיפן לקבוצת-על, כגון פיקוזואה (שייכת אולי לארכאפלסטידה), Malawimonadida (אולי קשורה ל-Metamonada), Ancyromonadida, Breviatea, Apusomonadida ועוד.
המונח "קבוצת-על" משמש במחקרים פילוגנטיים של חיידקים, במובן קטן יותר מאשר בחקר אאוקריוטים.
נכון לשנת 2021, הוא נמצא בשימוש נפוץ למתן שמות של קלאדים בתוך הסוג Wolbachia.
קבוצת-העל היורונית היא חבורה מעידן הפרוטרוזואיקון של משטחים גאולוגיים מתקופת הקראטון העליונה בשילד הקנדי באונטריו ובקוויבק.
המכלול משתרע ממערב לעיר סול סנט מרי (Sault Ste.
Marie) במערב ועד לגבול אונטריו–קוויבק במזרח.
היא מהווה חלק מהמחוז הגאולוגי הדרומי של השילד הקנדי (Southern Province – Canadian Shield).
קבוצת-העל היורונית מורכבת מארבע קבוצות.
כל הסלעים הם סלעי משקע מותמרים בדרגה נמוכה או סלעי יסוד.
ארבע הקבוצות הגאולוגיות המרכיבות את קבוצת-העל היורונית הן – מהעתיקה לחדשה – קבוצת אגם אליוט, קבוצת אגם יו (Hough), קבוצת אגם קווירק (Quirke) וקבוצת קובלט (Cobalt).
תקופות קרח עיקריות, תקופות הקרח היורונית, שבהן נוצרו משקעי קבוצת-העל היורונית, התרחשו באגמי יו, קווירק וקובלט.
קבוצת-העל היורונית מורכבת בעיקר מאבן חול ואבן בוץ שעברו התמרה.
לא נמצאו בה מאובני אינדקס, ולכן לא ניתן לתארך את סלעי המשקע באמצעות מאובנים באותו אופן שאפשר לעשות בסלעים מעידן הפנרוזואיקון.
עם זאת, הבסיס מכיל סלעים געשיים, שתוארכו למועד שלפני כ-2.480 מיליארד שנים.
החלק העליון של קבוצת-העל היורונית וחתך היחידות שבתוכו הם המחדר הפלוטוני ניפיסינג סילס, שמתוארכים ל-2.2185 מיליארד שנים לפני זמננו.
הגיל שבו נוצרו המשקעים היורונים הוא בין 2.480 ל-2.219 מיליארד שנה לפני זמננו.
מאה המושבים בסנאט של ארצות הברית מחולקים לשלוש קבוצות .
זאת במטרה לקבוע אילו מושבים ייבחרו אחת לשנתיים, כך שרק אחת מהקבוצות עומדת לבחירות בכל מחזור.
מכיוון שחברי הסנאט של ארצות הברית נבחרים לכהונה קבועה בת שש שנים, החלוקה לקבוצות מאפשרת שבכל שנת בחירות לנשיאות או בכל בחירות אמצע הכהונה יעמדו לבחירה כשליש מהמושבים, במקום שכל 100 המושבים יעמדו בו-זמנית לבחירות כל שש שנים.
המושבים מחולקים כך ששני הסנאטורים של כל מדינה שייכים לקבוצות שונות, כך שכהונותיהם מסתיימות בשנים שונות.
קבוצות 1 ו-2 כוללות 33 מושבים כל אחת, בעוד שקבוצה 3 כוללת 34 מושבים.
הבחירות למושבי קבוצה 1 התקיימו ב-2024, והבחירות למושבי קבוצות 2 ו-3 תתקיימנה ב-2026 וב-2028, בהתאמה.
החלוקה לשלוש מחלקות נקבעה בפרק 1 לחוקת ארצות הברית, חלק שלישי, סעיף 2. החלוקה הראשונית בוצעה על ידי הסנאט של הקונגרס הראשון במאי 1789 באמצעות סורטיציה.
בכל פעם שהצטרפה מדינה לארצות הברית, נוספו הסנאטורים שלה לאחת משלוש הקבוצות, תוך שמירה על כך שהקבוצות יהיו שוות בגודלן ככל האפשר.
חלוקה זו חלה רק על בחירות קבועות למושבי הסנאט.
בחירות מיוחדות למילוי מקום במושב שהתפנה – בדרך כלל בשל התפטרותו של סנאטור מכהן או בשל מותו – עשויות להתקיים בכל שנה ללא קשר לקבוצה אליה משתייך המושב.
המונחים "סנאטור בכיר" ו"סנאטור זוטר" אינם קשורים לקבוצות.
במקום זאת, הסנאטור הבכיר הוא זה שמכהן במשך תקופה ארוכה יותר בסנאט מעמיתו, כאשר הוותק נקבע בעיקר על סמך משך הכהונה.
חוקת ארצות הברית קובעת כי תקופת הכהונה הקבועה של סנאטורים תהיה שש שנים, ומחלקת את מחזורי הבחירות שלהם לשלושה מחזורים כך שבכל שנתיים עומד שליש מהסנאט לבחירה.
הדבר מאפשר קיום בחירות לסנאט במקביל לבחירות הנשיאותיות או במקביל לבחירות אמצע הכהונה, שכן נשיא ארצות הברית נבחר לתקופה קבועה בת ארבע שנים, וחברי בית הנבחרים של ארצות הברית נבחרים לתקופה קבועה בת שנתיים.
מטרת רעיון זה היא לקדם יציבות בסנאט ולעודד סנאטורים לקדם חקיקה לאורך זמן, במקום להסתכן בהחלפה מהירה של כל החברים מדי שש שנים.
במקביל, המבנה מאפשר בחירות תכופות יותר ולא רק אחת לשש שנים, כדי למנוע מצב בו הסנאטורים מתאגדים לצורך מטרות "זדוניות".
שלוש קבוצות הסנאט מוגדרות בחלק השלישי של פרק 1 לחוקת ארצות הברית כלדקמן:
החלוקה לקבוצות נערכה במאי 1789, שבועות אחדים לאחר התכנסות הקונגרס הראשון של ארצות הברית.
עשרים סנאטורים בלבד מעשר מדינות נכחו בחלוקה; קרוליינה הצפונית ורוד איילנד טרם אשררו את חוקת ארצות הברית, וניו יורק טרם בחרה את נציגיה לסנאט בשל אשרורה המאוחר את החוקה.
על מנת להחליט כיצד ליישם את החלוקה לקבוצות, ב-11 במאי 1789 מינה הסנאט ועדה שכללה את הסנאטורים אוליבר אלזוורת', ויליאם פיו וצ'ארלס קארול.
בהתאם להמלצתם, ב-14 במאי חילק הסנאט את חבריו לשלוש קבוצות תוך יישום סעיף 2 של החלק השלישי בפרק 1 לחוקת ארצות הברית, בלשון הדו"ח הנ"ל:
למחרת, ב-15 במאי, נקבעה תקופת הכהונה של כל מחלקה באמצעות הגרלה: הפתק הראשון נבחר על ידי דלטון, השני על ידי וינגייט, והשלישי על ידי לנגדון.
עם סיום כהונתו של כל סנאטור, בין אם הייתה קצרה או ארוכה, נבחר מחליף לתקופת כהונה חדשה של שש שנים, תחילה בידי חברי בית המחוקקים של כל מדינה, עד לקבלת התיקון ה-17 לחוקת ארצות הברית.
כאשר מדינה חדשה מצטרפת לאיחוד, שני הסנאטורים שלה משובצים לשתי קבוצות שונות.
שתי קבוצות אלה נקבעות בהתאם לשיטה השומרת על איזון בין שלוש הקבוצות, כך שבקבוצה הגדולה ביותר יהיה לכל היותר סנאטור אחד בלבד ביחס לקבוצה הקטנה ביותר.
הגרלה אקראית קובעת איזה סנאטור חדש מצטרף לאיזו קבוצה מבין השתיים שנבחרו להתרחב.
כתוצאה מכך, לפחות אחד משני הסנאטורים הראשונים של כל מדינה חדשה התחיל כהונה שאורכה היה יותר משנתיים ועד שש שנים, ואילו השני התחיל כהונה הקצרה בשנתיים או בארבע שנים מזה של עמיתו.
ניו יורק, שקיימה את הבחירות הראשונות שלה לסנאט ביולי 1789, הייתה המדינה הראשונה שעברה תהליך זה לאחר ההגרלה המקורית במאי 1789 שבוצעה על ידי הסנאט של הקונגרס הראשון.
מבין שני הסנאטורים, פיליפ סקיילר הוגרל לקבוצה 1 (שכהונת הסנאטורים בה הסתיימה ב-1791), ואילו רופוס קינג שובץ לקבוצה 3 (שתוקף כהונת הסנאטורים בה הסתיימה ב-1795).
כתוצאה מכך, קבוצה 1 הכילה שמונה סנאטורים, בעוד שקבוצות 2 ו-3 מנו שבעה סנאטורים כל אחת.
לאחר מכן, נציגי קרוליינה הצפונית שובצו לקבוצות 2 ו-3 לאחר שהמדינה החדשה קיימה את בחירת נציגיה לסנאט בנובמבר 1789, וכך כמות הסנאטורים בכל קבוצה התאזן לשמונה.
כאשר הוואי, המדינה החדשה ביותר, הצטרפה לאיחוד בשנת 1959, הבחירות הראשונות שלה לסנאט כללו מועמדים שהתמודדו על "מושב א'" או "מושב ב'".
שני הסנאטורים החדשים, היירם פונג ואורן לונג, ביצעו הגרלה בפיקוח מזכיר הסנאט כדי לקבוע מי מהם יצורף לקבוצה 1 (כהונה שתסתיים בתוך חמש וחצי שנים) ומי יצורף לקבוצה 3 (כהונה שתסתיים בתוך שלוש וחצי שנים).
במקרה של הצטרפות המדינה ה-51 לארצות הברית, נציגיה בסנאט ישובצו לקבוצות 1 ו-2, כך שבכל שלוש הקבוצות יהיו 34 סנאטורים.
מכיוון שכל מדינה מיוצגת בידי שני סנאטורים ללא תלות בגדול אוכלוסייתה, כל קבוצה מייצגת מספר שונה של בוחרים ותושבים.
מאז ראשית המאה ה-19, קבוצה 2 נוטה לייצג במצטבר כ-50%–60% מאוכלוסיית ארצות הברית, בעוד שסנאטורים מקבוצות 1 ו-3 מייצגים כל אחת כ-70%–75% מאוכלוסיית המדינה.
מכיוון שלכל מדינה יש שני סנאטורים, סכום האחוזים הוא 200%, ולא 100%.
מדינות מאוכלסות במיוחד, כמו קליפורניה, פלורידה, ניו יורק, פנסילבניה ואוהיו, מיוצגות בידי סנאטורים המשתייכים לקבוצות 1 ו-3, מה שיוצר חוסר איזון זה.
המקרים היחידים שבהם שני מושביה של מדינה בסנאט עומדים לבחירה באותה שנה הם כאשר מדינה חדשה מצטרפת לאיחוד (כפי שתואר לעיל) או כאשר מתקיימות בחירות מיוחדות למילוי מקום שהתפנה.
בחירות מיוחדות אינן משפיעות על אורך הכהונה של המושב, והסנאטור שנבחר בבחירות מיוחדות ממלא את שארית כהונתו של קודמו בתפקיד עד לבחירות הסדירות הבאות, מבלי לשנות את שיוך המושב לקבוצה אליה הוא משתייך.
קבוצה 1 כוללת 33 מושבים בסנאט שיעמדו לבחירות בנובמבר 2030, כאשר כהונותיהם תסתיימנה ב-3 בינואר 2031.
המדינות שלהן סנאטור מקבוצה 1: אוהיו, אינדיאנה, אריזונה, דלאוור, דקוטה הצפונית, הוואי, וושינגטון, ויומינג, ויסקונסין, וירג'יניה, וירג'יניה המערבית, ורמונט, מיין, טנסי, טקסס, יוטה, מונטנה, מיזורי, מישיגן, מרילנד, מינסוטה, מיסיסיפי, מסצ'וסטס, נבדה, נברסקה, ניו ג'רזי, ניו יורק, ניו מקסיקו פלורידה, פנסילבניה, קונטיקט, קליפורניה, ורוד איילנד.
קבוצה 2 כוללת 33 מושבים בסנאט שיעמדו לבחירות בנובמבר 2026, כאשר כהונותיהם תסתיימנה ב-3 בינואר 2027.
המדינות שלהן סנאטור מקבוצה 2: אוקלהומה, אורגון, איווה, איידהו, אילינוי, אלבמה, אלסקה, ארקנסו, ג'ורג'יה, דלאוור, דקוטה הדרומית, ויומינג, וירג'יניה, וירג'יניה המערבית, טנסי, טקסס, לואיזיאנה, מונטנה, מיין, מישיגן, מינסוטה, מיסיסיפי, מסצ'וסטס, נברסקה, ניו ג'רזי, ניו המפשייר, ניו מקסיקו, קולורדו, קנזס, קרוליינה הדרומית, קרוליינה הצפונית, ורוד איילנד.
קבוצה 3 כוללת 34 מושבים בסנאט שיעמדו לבחירות בנובמבר 2028, כאשר כהונותיהם תסתיימנה ב-3 בינואר 2029.
המדינות שלהן יש סנאטור בקבוצה השלישית: אוהיו, אוקלהומה, אורגון, איווה, איידהו, אילינוי, אינדיאנה, אלבמה, אלסקה, אריזונה, ארקנסו, ג'ורג'יה, דקוטה הדרומית, דקוטה הצפונית, הוואי, וושינגטון, ויסקונסין, ורמונט, יוטה, לואיזיאנה, מיזורי, מרילנד, נבדה, ניו המפשייר, ניו יורק, פלורידה, פנסילבניה, קולורדו, קונטיקט, קליפורניה, קנזס, קנטקי, קרוליינה הדרומית, וקרוליינה הצפונית.
חברי הסנאט של ארצות הברית לפי קבוצות
קבוצה ריקה היא להקת רוק שפעלה בירושלים בין השנים 1993 - 1995.
בלהקה היו חברים יזהר שאבי (סולן, גיטרה, עיבוד מוזיקלי, הפקה מוזיקלית) יובל יבנה (גיטרה ושירה), גלעד מאירי, ערן הורביץ (גיטרה בס), והרן שאבי (תופים).
הלהקה התפרקה כחצי שנה לאחר יציאת האלבום, בין השאר בגלל עזיבת אחד מחברי הלהקה לחו"ל, ובגלל חזרתו בתשובה של יזהר שאבי.
ההתמודדויות של קבוצות הכדורסל הישראליות במפעלים הבין-לאומיים החלו עם היווסדן של התחרויות היבשתיות האירופיות בשנת 1958, ונמשכות עד היום.
בתחילה הופיעו הקבוצות בתחרויות של פיב"א אירופה (גביע אירופה לאלופות, גביע המחזיקות – גביע ספורטה, וגביע קוראץ'), ומאוחר יותר גם בתחרויות של יול"ב ויורוליג בסקטבול (יורוליג ויורוקאפ) ובתחרויות החדשות של פיב"א (ליגת האלופות בכדורסל והיורופקאפ).
בנוסף, קבוצות ישראליות הופיעו ואף זכו במסגרות בין-לאומיות אזוריות, כגון הליגה האדריאטית, הליגה הבלקנית בכדורסל והליגה הצפון אירופית.
קבוצה ישראלית אחת, מכבי תל אביב, אף השתתפה שבע פעמים במפעל העולמי של פיב"א – הגביע הבין-יבשתי בכדורסל.
הישג השיא של הקבוצות הישראליות במפעלים האירופיים הוא שש הזכיות של מכבי תל אביב בגביע אירופה לאלופות בכדורסל (ב-, ו- בסופרוליג וב-, ו- ביורוליג).
בנוסף הגיעה הקבוצה תשע פעמים נוספות לגמר, בהן הפסידה, וסיימה כסגנית האלופה בעונת 1966/1967 בגביע אירופה למחזיקות גביע בכדורסל.
מכבי היא הקבוצה הישראלית היחידה שמחזיקה בתואר כלל-יבשתי, לאחר שזכתה ב.
הישגים משמעותיים נוספים הם של הפועל ירושלים והפועל תל אביב, שזכו בתואר השני בחשיבותו במבנה ליגות הכדורסל באירופה (ירושלים בגביע יול"ב ב- ותל אביב ביורוקאפ ב-).
הפועל ירושלים העפילה גם לגמר ליגת האלופות בכדורסל של פיב"א ב-, אך הפסידה.
קבוצה נוספת שזכתה בתואר אירופי היא עירוני נס ציונה, שב- זכתה ביורופקאפ, התחרות השנייה בחשיבותה של פיב"א אירופה הנחשבת לרביעית בטיבה ביבשת.
קבוצות שזכו באליפויות בליגות אירופיות אזוריות הן מכבי תל אביב ב ב- (סגנית ב-) והפועל גלבוע גליל ( ו-, סגנית ב-), הפועל חולון (), הפועל גליל עליון () והפועל באר שבע דימונה () ב.
קבוצות כדורסל הנשים הישראליות משתתפות גם הן במפעלים האירופיים, והישג השיא שלהן הוא זכייתה של אליצור רמלה ביורוקאפ.
הישגים נוספים הם הגעתה של א.ס.
רמת השרון לגמר גביע רונקטי, העפלתן של רמלה, רמת השרון (פעמיים) ומכבי בנות אשדוד לחצי גמר המפעל והופעותיהן של מכבי תל אביב (פעמיים) ואליצור חולון ברבע גמר גביע אירופה לאלופות בכדורסל נשים.
קבוצות כדורסל ישראליות משתתפות ביורוליג (עד 2001 נקרא גביע אירופה לאלופות בכדורסל, הליגה האירופית או הסופרוליג) החל מעונתו הראשונה ב-1958. הישג השיא של הקבוצות הישראליות במפעל הוא זכייה, כשמכבי תל אביב הוכתרה כאלופת אירופה שש פעמים (, , , , ו-).
הקבוצה הגיעה תשע פעמים נוספות לגמר, אך הפסידה.
הישג השיא של קבוצה שאינה מכבי היה הגעתה של הפועל תל אביב לרבע גמר גביע אירופה לאלופות בעונת , אז הודחה בידי א.ס.ק.
בשל חוקי התחרות, עד עונת שיחקה בתחרות רק אלופת המדינה, ובזכות שליטתה של מכבי תל אביב ב בשנים אלו היא הייתה נציגתה הכמעט בלעדית של ישראל במפעל.
הקבוצה היחידה מלבדה שהופיעה בגביע אירופה לאלופות הייתה הפועל תל אביב, שעשתה זאת ארבע פעמים (האחרונה שבהן בעונת ), מתוכן העפילה פעמיים לטורניר הגמר.
ישראל יוצגה בגביע אירופה לאלופות מיד עם הקמתו ב-1958, אז השתתפה אלופת המדינה מכבי תל אביב בבית המוקדם הדרום-מזרחי.
מכבי העפילה ישירות לסיבוב המוקדמות השלישי והאחרון, אך הפסידה לצ.צ.א.
הקבוצה הראשונה שעברה שלב במפעל הייתה הפועל תל אביב ב-, אז גברה בשמינית הגמר 93–79 על גלאטסראיי הטורקית (הפסד 39–40 באיסטנבול וניצחון 54–39 בתל אביב).
עם זאת, הקבוצה הודחה בסיבוב הבא בידי א.ס.ק.
ריגה 134–162. בעונה הבאה גברה הפועל על פנאתינאיקוס בשלב המוקדם 166–130, אך הודחה בשמינית הגמר על ידי דרושפאקה 139–140 לאחר ניצחון 69–65 בבית אך הפסד 70–75 בחוץ.
לאחר חמש עונות בהן הפסידה בסיבוב הראשון (ועונה נוספת בה הודחה אוטומטית בשל סכסוך תאריכים עם פנרבחצ'ה), בעונת חוותה מכבי תל אביב את ההצלחה הראשונה שלה במפעל האירופי הבכיר לאחר שגברה על אלזס בניולה הצרפתית וגיסן מגרמניה המערבית במוקדמות והעפילה לרבע הגמר.
עם זאת, הקבוצה הודחה בשלב זה לאחר שסיימה במקום השלישי בבית לפני מכלן ואחרי ריאל מדריד וספרטק ברנו.
גם בעונה הבאה העפילה הקבוצה לרבע הגמר, אך סיימה במקום האחרון בבית עם ברנו, סטנדרד לייז' ופלקנסטרו קאנטו.
לאחר מכן חוותה ישראל שלוש שנים של הדחות בסיבוב המוקדמות הראשון: הפועל תל אביב לאסוול ליון-וילרבאן ב-, ולאחר מכן מכבי תל אביב לסטנדרד לייז' ב- ולפנאתינאיקוס ב-.
בעונת חזרה מכבי תל אביב לעונה הסדירה של המפעל לאחר שעברה שני שלבי מוקדמות, אך הודחה בסיום בית רבע הגמר בו סיימה אחרונה אחרי סימנטל מילאנו, הכוכב האדום בלגרד וריאל מדריד.
בכל שלוש העונות הבאות הודחה הקבוצה בתום שלב הבתים, ולא הצליחה להעפיל לחצי הגמר.
בעונת ספגה מכבי את ההפסד הגדול בהיסטוריה שלה באירופה, כשהובסה 78–125 בידי ריאל מדריד בחוץ.
מכבי תל אביב העפילה לראשונה לבית חצי הגמר של גביע אירופה לאלופות בעונת , לאחר שסיימה במקום הראשון בבית עם סינודינה בולוניה, דינמו בוקרשט ואולימפיאקוס.
מאז ועד הפיכתו של גביע אירופה לאלופות לליגה האירופית של פיב"א ב-1991 העפילה מכבי בכל עונה לשלב זה.
בבית חצי הגמר סיימה מכבי במקום השני אחרי מובילג'ירג'י וארזה, בין היתר לאחר שקיבלה שני ניצחונות טכניים על צסק"א מוסקבה וספרטק ברנו שסירבו לשחק בישראל בשל היעדר יחסים דיפלומטיים בין ברית המועצות וצ'כוסלובקיה לישראל.
שני משחקי החוץ של מכבי נגד קבוצות אלו נערכו בבלגיה, והניצחון 91–79 על צסק"א ב, שהיה משמעותי לעלייתה של מכבי לגמר, נחשב עד היום לאחד הגדולים בתולדות הספורט בישראל.
במשחק הגמר שנערך בהיכל פיוניר שבבלגרד גברה מכבי על וארזה 78–77 בהובלת ג'ים בוטרייט ומיקי ברקוביץ', וזכתה באליפות אירופה הראשונה בתולדותיה.
המשחק זכור גם בזכות "נאום הציונות" שנשא מאמן הקבוצה רלף קליין לפני המשחק, בו הדגיש את חשיבותו של המשחק לא רק לאוהדי הקבוצה או תושבי העיר תל אביב אלא לכל תושבי מדינת ישראל.
בשתי העונות הבאות סיימה מכבי במקום השלישי בבית חצי הגמר והחמיצה במשחק בודד את העלייה לגמר, אך בעונת חזרה למעמד לאחר שסיימה במקום הראשון בבית חצי הגמר והעפילה למשחק הגמר מול ריאל מדריד.
עם זאת, הספרדים ניצחו במשחק שנערך במערב ברלין 89–85, ומכבי תל אביב הסתפקה בסגנות למרות 31 נקודות של ארל ויליאמס ו-22 כל אחד של אולסי פרי וג'ים בוטרייט.
הקבוצות נפגשו זו מול זו בעבר, אך משחק הגמר הצית את היריבות בין מכבי תל אביב לבין ריאל מדריד, שנחשבת לאחת הגדולות בכדורסל האירופי בעיקר בשל הצלחתן הגדולה של הקבוצות וריבוי המפגשים ביניהן.
כעבור שנה, בעונת , חזרה מכבי לגמר לאחר שסיימה במקום הראשון בבית רבע הגמר ובמקום השני בבית חצי הגמר ופגשה בשטרסבורג את סינודינה בולוניה.
כמו בגמר הראשון ב-1977, המשחק הוכרע על חודה של נקודה ומכבי זכתה בגביע אירופה בפעם השנייה בתולדותיה לאחר שניצחה 80–79 בזכות 20 נקודות של ברקוביץ', 19 של ויליאמס ו-18 של פרי.
בעונת העפילה מכבי תל אביב לגמר בפעם השלישית ברציפות לאחר שסיימה במקום הראשון בבית חצי הגמר עם הפסד בודד, אך במשחק הגמר שנערך בקלן הפסידה 80–86 לפלקנסטרו קאנטו האיטלקית.
לאחר מכן הודחה הקבוצה בשלב חצי הגמר במשך ארבע עונות רצופות (מקום שלישי ב- ומקום חמישי ב-, ו-), אך בעונת חזרה למעמד הגמר לאחר שסיימה במקום השני בבית, והפסידה 69–71 לטרייסר מילאנו.
מכבי תל אביב החלה את דרכה בשמינית הגמר, בה גברה על בנפיקה ליסבון, ועלתה לבית רבע הגמר שכלל שמונה קבוצות.
מכבי סיימה במקום הרביעי והעפילה לפיינל פור גביע אירופה לאלופות, שנערך לראשונה מאז .
בחצי הגמר גברה מכבי 87–82 על פרטיזן בלגרד והעפילה לגמר בפעם השישית בתולדותיה, אך הפסידה 84–90 למילאנו.
בעונה הבאה השלימה מכבי העפלה שלישית ברציפות לגמר לאחר שגברה על אוסטנדה בשמינית הגמר, סיימה במקום הראשון בבית רבע הגמר ובחצי הגמר גברה 99–86 על אריס סלוניקי, אך במשחק הגמר הפסידה 69–75 ליוגופלסטיקה ספליט.
בעונת הודחה הקבוצה לאחר שסיימה במקום השישי ברבע הגמר, אך בעונה הבאה, האחרונה במתכונת גביע האלופות, סיימה במקום הרביעי בבית רבע הגמר והעפילה לפיינל פור.
בחצי הגמר הודחה מכבי לאחר שהובסה 67–101 בידי ברצלונה, אך במשחק על המקום השלישי גברה 83–81 על סקאבוליני פזארו מאיטליה.
+קבוצות הכדורסל הישראליות בגביע אירופה לאלופות בכדורסל (1958–1991)עונהקבוצהשלבמקוםיריבהביתחוץ1958מכבי תל אביבשלב מוקדמות שלישי צ.צ.א.
בוקרשט61–6365–84מכבי תל אביבשלב מוקדמות שני אקדמיק סופיה50–6958–78מכבי תל אביבשלב מוקדמות ראשון פנרבחצ'ההפסד טכניהפועל תל אביבשלב מוקדמות שני גלאטסראיי54–3939–40רבע גמר א.ס.ק.
ריגה74–7860–84הפועל תל אביבשלב מוקדמות ראשון פנאתינאיקוס82–5884–72שמינית גמר דרושפאקה69–6570–75מכבי תל אביבשלב מוקדמות ראשון אולימפיה ליובליאנה46–6072–71מכבי תל אביבשלב מוקדמות שני ספרטק ברנו60–5851–96מכבי תל אביבשלב מוקדמות ראשון א.א.ק.
אתונה74–6753–64הפועל תל אביבשלב מוקדמות שני סימנטל מילאנו65–8053–87הפועל תל אביבשלב מוקדמות שני לוקומוטיב סופיההפסד טכנימכבי תל אביבשלב מוקדמות ראשון אלזס בניולה85–6280–82שלב מוקדמות שני גיסן 46'105–6284–72רבע גמר3 ראסינג מכלן78–6275–74 ריאל מדריד96–8854–64 ספרטק ברנו77–8876–105מכבי תל אביבשלב מוקדמות שני א.ט.א.
הליגה האירופית, פיב"א יורוליג והסופרוליג (1991–2001)
גם לאחר הסרת ההגבלה על משתתפת יחידה לכל מדינה לקראת עונת 1991/1992 בליגה האירופית של פיב"א הייתה מכבי תל אביב נציגתה היחידה של ישראל במפעל הבכיר של פיב"א.
קבוצות אחרות השתתפו בשלבי המוקדמות של המפעל, אך אף אחת מהן לא הצליחה להעפיל לעונה הסדירה.
באותן שנים לא זכתה גם מכבי תל אביב להצלחה משמעותית, כשהגיעה פעמיים בלבד לרבע גמר הפלייאוף עד סוף המאה ה-20. עם זאת, בראשית המאה ה-21 הגיעה הקבוצה פעמיים לגמר: הפסד ב- וזכייה בסופרוליג ב-.
בעונת 1991/92 יוצגה ישראל לראשונה על ידי קבוצה מחוץ לתל אביב (בפרט לא מכבי או הפועל), כשסגנית האלופה מכבי ראשון לציון התמודדה במוקדמות הליגה האירופית.
הקבוצה ניצחה את סטיאווה בוקרשט בסיבוב הראשון 213–157 אך הודחה בידי דן הלדר ההולנדית בסיבוב האחרון 144–148. באותה עונה העפילה מכבי תל אביב אוטומטית לעונה הסדירה וסיימה במקום השלישי בבית א', אך ברבע הגמר הפסידה 1–2 לאסטודיאנטס מדריד בסדרת הטוב מ-3 והודחה.
בעונה הבאה השתתפו האלופה מכבי תל אביב וסגניתה הפועל בשלב המוקדמות השני.
הפועל הפסידה למאס פילס מכלן מבלגיה 164–170 על אף ניצחון 88–80 במשחק הראשון בבית, ואילו מכבי גברה על בנפיקה ליסבון 189–156 והמשיכה לעונה הסדירה.
עם זאת, בשלב זה סיימה מכבי במקום השביעי והאחרון.
בעונת 1992/1993 בליגה הלאומית בכדורסל הודחה מכבי תל אביב בחצי גמר הפלייאוף, איבדה את האליפות לאחר 23 שנים ולא העפילה לגמר לראשונה מאז 1965. כתוצאה מכך, בעונת השתתפו לראשונה במוקדמות המפעל שתי קבוצות שאינן מכבי: האלופה הפועל גליל עליון וסגניתה הפועל תל אביב.
עם זאת, שתי הקבוצות הודחו בסיבוב הראשון בהן השתתפו: תל אביב הודחה בסיבוב המוקדמות הראשון 150–162 בידי בנפיקה ליסבון למרות ניצחון 83–75 במשחק הראשון בבית, ואילו גליל עליון הודחה בסיבוב השני 149–151 בידי גילדפורד קינגס האנגלית לאחר שהפסידה 78–86 בסארי ועל אף ניצחון 71–65 בכפר בלום.
מכבי תל אביב חזרה למפעל בעונת כאלופה, ולאחר ניצחון על בלינצונה משווייץ בסיבוב המוקדמות השני הודחה לאחר שסיימה במקום החמישי מתוך שמונה בבית א'.
סגניתה הפועל תל אביב עברה את טרייסקירכן האוסטרית בסיבוב המוקדמות הראשון אך הודחה בידי פאוק סלוניקי בסיבוב הבא 148–152, לאחר שניצחה 82–70 בבית אך הפסידה 66–82 ביוון.
גם בעונה הבאה הודחה מכבי בעונה הסדירה לאחר שהביסה את אטלסיב סיביו הרומנית 221–139 בסיבוב המוקדמות השני (כולל ניצחון 122–65 בהיכל יד אליהו) אך סיימה במקום השישי בבית ב'.
סגניתה הפועל גליל עליון עברה את קובוט הפינית בסיבוב הראשון אך הודחה בסיבוב הבא בידי היראקליס היוונית.
בעונת שונו פורמט התחרות ושמה, מהליגה האירופית לפיב"א יורוליג.
דירוגה של הליגה הלאומית הישראלית ירד מהמקום השמיני לתשיעי, וכתוצאה מכך לראשונה מאז תום עידן גביע האלופות הייתה לישראל נציגה אחת בלבד: האלופה מכבי תל אביב.
בבית המקדים סיימה מכבי במקום השלישי מתוך שש קבוצות, ובבית המוקדמות סיימה במקום הרביעי והעפילה לפלייאוף, בו הפסידה בשמינית הגמר 1–2 בסדרה לאפס פילזן.
גם בעונה הבאה קיבלה ישראל נציגה אחת בלבד, אך הפועל ירושלים קיבלה כרטיס חופשי למוקדמות והשתתפה לראשונה במפעל.
ירושלים סיימה במקום השישי והאחרון הן בבית המוקדם והן בשלב המוקדמות והודחה.
לעומת זאת, מכבי תל אביב סיימה במקום השלישי בשני השלבים והעפילה שוב לפלייאוף, אך הודחה פעם נוספת בשמינית הגמר, הפעם לאחר הפסד 1–2 לטים סיסטם בולוניה.
בעונת שוב הייתה מכבי נציגתה היחידה של ישראל במפעל.
הקבוצה סיימה במקום השלישי בסיבוב המקדים ובמקום השלישי בבית המוקדמות, ובשמינית הגמר הפסידה 0–2 לקינדר בולוניה.
גם בעונה הבאה ייצגה מכבי את ישראל לבדה, אך הפעם זכתה להצלחה המשמעותית הראשונה שלה בעשור זה.
הקבוצה סיימה את הבית המוקדם במקום השלישי, אך ניצחה את כל ששת משחקיה בשלב המוקדמות וסיימה אותו במקום הראשון.
בשמינית הגמר הדיחה מכבי את פאוק סלוניקי 2–1 בסדרה וברבע הגמר גברה על פורטיטודו בולוניה בתוצאה דומה והעפילה לפיינל פור היורוליג לראשונה מאז 1991. בחצי הגמר ניצחה את ברצלונה 65–51 והעפילה לגמר היורוליג השמיני שלה מול פנאתינאיקוס.
מכבי הפסידה לפאו 67–73 וסיימה כסגנית, בין היתר בגלל 17 נקודות שקלע שחקן הקבוצה לשעבר עודד קטש לזכות היוונים.
בעונת חל פיצול בכדורסל האירופי: פיב"א אירופה המשיכה לארגן את הטורניר שלה, שנקרא סופרוליג, וחברת יורוליג בסקטבול שהוקמה שנת 2000 יצרה את היורוליג.
קבוצות הכדורסל הבכירות ביבשת התפצלו לשני המפעלים, ומכבי תל אביב נשארו בסופרוליג של פיב"א.
סגנית האלופה מכבי עירוני רעננה קיבלה גם היא מקום במוקדמות, אך סיימה במקום העשירי והאחרון בבית עם ארבעה ניצחונות בלבד (על מונטפסקי סיינה, אולקר, אסוול ליון-וילרבאן ושלונסק ורוצלב).
לעומת זאת, מכבי תל אביב סיימה במקום הראשון בבית שלה עם מאזן 15–3, גברה 2–0 על שלונסק ורוצלב וסקאבוליני פזארו בשמינית ורבע הגמר (בהתאמה) והעפילה לפיינל פור בפעם השנייה ברציפות.
בחצי הגמר ניצחה מכבי את צסק"א מוסקבה 86–80 והבטיחה את שחזור הגמר מהעונה הקודמת מול פנאתינאיקוס.
בגמר ניצחה מכבי 81–67 וזכתה באליפות אירופה בפעם השלישית בתולדותיה.
שחקן הקבוצה נייט האפמן נבחר ל-MVP של הסופרוליג, ואנתוני פארקר ואריאל מקדונלד (סיים גם כ-MVP של הפיינל פור) נבחרו איתו לחמישיית המצטיינים של הפיינל פור.
+קבוצות הכדורסל הישראליות בליגה האירופית, פיב"א יורוליג והסופרוליג (1991–2001)עונהקבוצהשלבמקוםיריבהמש' 3מכבי ראשון לציוןשלב מוקדמות ראשון סטיאווה בוקרשט111–78102–79שלב מוקדמות שני דן הלדר89–7555–73מכבי תל אביבעונה סדירה3 קזרטה102–9583–84 ק.ק.
גם בעידן היורוליג בסקטבול שהחל ב-2001 הייתה מכבי תל אביב נציגתה היחידה של ישראל ביורוליג, אם כי מספר קבוצות השתתפו במוקדמות התחרות עד שאלו בוטלו בעונת .
מצב זה נמשך עד עונת , אז הצטרפה הפועל תל אביב כאלופת היורוקאפ מהעונה הקודמת.
בעונה זו שיחקו לראשונה שתי קבוצות ישראליות בעונה הסדירה של המפעל הבכיר בכדורסל האירופי.
לאחר הפיצול בכדורסל האירופי והישארותה של מכבי תל אביב בסופרוליג של פיב"א, הוזמנה הפועל ירושלים על ידי חברת יורוליג בסקטבול שהוקמה בשנת 2000 לשחק במפעל היורוליג החדש שהקימה לעונת .
עם זאת, הקבוצה סיימה במקום החמישי והלפני אחרון בבית המוקדמות ולא העפילה לעונה הסדירה.
בעונת סיימה מכבי במקום החמישי מתוך שמונה בבית המוקדם ועלתה לטופ 16, בו סיימה במקום השני בבית ה' אחרי בנטון טרוויזו ולא העפילה לפיינל פור.
בהארכה המשיכה מכבי לנצח 107–99, והמשחק כונה "נס ז'לגיריס" וזכור עד היום כאחד הגדולים בתולדות הכדורסל בישראל.
בפיינל פור, שנערך בתל אביב, זכתה מכבי באליפות אירופה הרביעית בתולדותיה לאחר שגברה 93–85 על צסק"א מוסקבה בחצי הגמר ו-118–74 על סקיפר בולוניה בגמר.
בעונת הייתה הפועל ירושלים אמורה לשחק בטורניר לאחר שזכתה בעונה הקודמת בגביע יול"ב, אך ויתרה על השתתפותה מטעמים כלכליים.
מכבי תל אביב זכתה בעונה זו בגביע אירופה השני ברציפות והחמישי בתולדותיה, לאחר שסיימה במקום הראשון הן בבית בעונה הסדירה והן בבית הטופ 16 ובפיינל פור שנערך במוסקבה גברה 91–82 על פנאתינאיקוס בחצי הגמר ו-90–78 על טאו קרמיקה בגמר.
בעונה הבאה העפילה מכבי לגמר היורוליג בפעם ה-12 בתולדותיה והשלישית ברציפות לאחר שסיימה במקום הראשון בעונה הסדירה ובבית ה' של הטופ 16, גברה על אולימפיאקוס 2–1 בסדרת הטוב מ-3 ברבע הגמר וניצחה את טאו קרמיקה 85–70 בחצי גמר הפיינל פור, אך הפסידה 69–73 לצסק"א מוסקבה.
בשלוש ההעפלות הרצופות לגמר אימן את הקבוצה פיני גרשון, ושיחקו בה דריק שארפ, אנתוני פארקר וטל בורשטיין (שלקחו חלק גם בזכייה בסופרוליג ב-2001), וכן ניקולה וויצ'יץ' ומייסאו באסטון.
שארונאס יאסיקביצ'יוס שיחק במדי הקבוצה בשתי הזכיות ביורוליג ב-2004 ו-2005, ואילו עומרי כספי לקח חלק בזכייה ב-2005 והסגנות ב-2006.
בעונת לא הצליחה מכבי לשחזר את הישגיה מהעונות הקודמות, ועל אף שסיימה במקום השני בבית המוקדם ובטופ 16, הודחה ברבע הגמר לאחר הפסד 1–2 לצסק"א.
לאחר שהפועל חולון זכתה באליפות המדינה בכדורסל בעונת היא שאפה להתמודד בעונת 2008/2009 ביורוליג, אך לישראל הוקצה מקום אחד בלבד ומכבי תל אביב כבר תפסה אותו כבעלת רישיון A.
הרצון הפך לממשי יותר לאחר שאבלינו תכננה לפרוש מהתחרות, אך בסופו של דבר הקבוצה האיטלקית שיחקה במפעל וחולון לא השתתפה במפעל אירופי כלשהו.
באותה עונה הודחה מכבי לראשונה מאז 2003 בשלב הטופ 16 לאחר שסיימה במקום השלישי בבית בעונה הסדירה וסיימה אחרי ברצלונה וריאל מדריד בבית ו'.
בעונה הבאה חזרה מכבי לשלב ההצלבה לאחר שסיימה במקום השלישי בעונה הסדירה ובמקום הראשון בטופ 16, אך הופתעה ברבע הגמר 1–3 בידי פרטיזן בלגרד, על אף שהחזיקה ביתרון הביתיות.
ב- שוב איבדה מכבי תל אביב את אליפות המדינה, הפעם להפועל גלבוע גליל, שהעפילה לשלב המוקדמות של עונת 2010/2011 ביורוליג אך הודחה בסיבוב הראשון בידי המופארם ורשאץ 170–174 (הפסד 84–97 בהיכל נוקיה וניצחון 86–77 בסרביה).
בעונה הבאה שוב עלתה מכבי לרבע הגמר לאחר שסיימה במקום השני בבית ג' של העונה הסדירה ובבית ח' של הטופ 16, אך הודחה בסדרת ההצלבה לאחר 2–3 לפנאתינאיקוס.
במשחק החמישי והמכריע, שנערך באואקה שבאתונה, הפסידה מכבי 85–86 בשל קליעת עונשין מנצחת של דימיטריס דיאמנטידיס.
גם בעונת הודחה מכבי ברבע הגמר, לאחר שסיימה במקום הראשון בעונה הסדירה אך השלישי בטופ 16, והובסה בסוויפ 0–3 בידי ריאל מדריד בשלב ההצלבה.
בעונת הייתה אמורה אלופת המדינה מכבי חיפה להשתתף בתחרות, אך ויתרה.
מכבי תל אביב סיימה באותה עונה במקום הראשון בבית המוקדם אך במקום השלישי בלבד בטופ 16 ועלתה לסדרת ההצלבה מול ארמאני מילאנו הפייבוריטית, שנקבע שפיינל פור היורוליג 2014 ייערך באולמה הביתי מדיולאנום פורום.
במשחק הראשון הובילה מילאנו 84–77 כשנשארו 32 שניות לסיום הזמן החוקי, אך בהובלת ריקי היקמן וטייריס רייס הצליחה מכבי להוביל 87–86, ועל אף קליעת עונשין מוצלחת של שחקן מילאנו קית' לנגפורד שכפתה הארכה ניצחה 101–99 במשחק שמכונה על ידי אוהדי ותקשורת הספורט בישראל "נס מילאנו הראשון".
על אף הפסד במשחק השני בסדרה ניצחה מכבי בשני משחקי הבית שלה בהיכל נוקיה ועלתה לפיינל פור היורוליג.
בחצי הגמר שיחקה מכבי מול צסק"א מוסקבה, אחת מיריבותיה הגדולות ביותר שניצחה אותה פעמיים בשלב הטופ 16, כולל 65–100 במה שהיה ההפסד השלישי בגודלו של מכבי באירופה עד אז.
גם במשחק זה נקלעה מכבי לפיגור כשהרוסים הובילו 55–40 כדקה לסיום הרבע השלישי ו-67–63 כ-19 שניות לסיום המשחק, אך הצליחה לנצח 68–67 בזכות סל ניצחון של רייס במה שכונה "נס מילאנו השני".
בגמר שיחקה מכבי מול יריבתה הגדולה ביותר באירופה, ריאל מדריד, ולאחר שוויון 73–73 בסיום הזמן החוקי קלעה 25 נקודות בהארכה, ניצחה 98–86 וזכתה באליפות אירופה השישית בתולדותיה.
רייס קלע 26 נקודות מהספסל ונבחר ל-MVP של פיינל פור היורוליג.
עוד לקחו חלק משמעותי בזכייה דווין סמית' וסופוקליס שחורציאניטיס.
בעונת קיבלה הפועל ירושלים כרטיס חופשי למוקדמות היורוליג וגברה 94–84 על נימבורק הצ'כית בסיבוב המוקדמות הראשון, אך הודחה בידי אוניקס קאזאן 71–82 בשלב הבא ולא העפילה.
מכבי תל אביב סיימה במקום השני בעונה הסדירה ובמקום השלישי בטופ 16, אך הובסה 0–3 בידי פנרבחצ'ה אולקר בסדרת ההצלבה והודחה.
בעונת סיימה מכבי תל אביב במקום החמישי בבית ד', נשרה ליורוקאפ והודחה בשלב הבתים של המפעל לראשונה מאז .
הכישלון הזה פתח רצף של שש עונות בהן לא העפילה מכבי לפלייאוף.
לאחר המעבר לשיטת הליגה בעונת לא הצליחה מכבי לסיים בין שמונה הראשונות או להגיע למאזן חיובי כשהשפל היה בעונה זו, בה סיימה במקום ה-14 מתוך 16 עם מאזן 10–20. שנים אלו התאפיינו בחילופי מאמנים, כשבין 2015 ל-2018 אימנו את הקבוצה שבעה מאמנים שונים.
בעונת הצליחה מכבי לספק עונה טובה, בהובלת סקוטי וילבקין וטיילר דורסי לצד דני אבדיה שנבחר בסיום העונה במקום ה-9 בדראפט ה-NBA ועומרי כספי שחזר לאחר 10 שנים ב-NBA.
לאחר 28 מחזורים דורגה הקבוצה במקום החמישי עם מאזן 19–9, אך העונה הופסקה בעקבות מגפת הקורונה באירופה.
עונת הייתה מוצלחת יותר, ומכבי סיימה במקום החמישי עם מאזן 20–14 בהובלת צמד הגארדים לורנזו בראון ווייד בולדווין.
הקבוצה העפילה לרבע גמר היורוליג מול מונקו אך הפסידה לאחר סדרה צמודה 2–3. בראון נבחר לחמישיית העונה ביורוליג, ובולדווין לחמישיית העונה השנייה.
בעונה הבאה לא יכלה מכבי לארח את משחקיה הביתיים בהיכל מנורה מבטחים בשל מלחמת חרבות ברזל, ובמקום זאת אירחה בהיכל אלכסנדר ניקוליץ' שבבלגרד.
מכבי סיימה במקום השביעי בלבד עם מאזן 20–14 והעפילה לרבע הגמר לאחר שניצחה במשחק הפליי-אין הראשון בתולדות היורוליג 113–85 את סאסקי בסקוניה.
בפלייאוף שוב הודחה מכבי בתום סדרה צמודה 2–3, הפעם לפנאתינאיקוס, שזכתה במפעל בסופו של דבר.
בראון ובולדווין נבחרו שניהם לחמישיית העונה השנייה ביורוליג.
בעונת המשיכה מכבי לארח בבלגרד וחוותה עונת שפל, כשסיימה במקום ה-16 מתוך 18 עם מאזן 11–23.
בעונת לראשונה שיחקו ביורוליג שתי קבוצות ישראליות, לאחר שהפועל תל אביב זכתה ביורוקאפ ב- והצטרפה למכבי תל אביב, לה רישיון A בליגה.
בשל המלחמה, בתחילת העונה המשיכה מכבי לארח בהיכל אלכסנדר ניקוליץ' בבלגרד והפועל אירחה את משחקיה בארנה 8888 שבסופיה, אך ב-21 באוקטובר 2025, לאחר החתימה על הסכם חמאס–ישראל וסיום המלחמה, אישרה הנהלת היורוליג את חזרת משחקיהן לישראל החל מ-1 בדצמבר.
הדרבי התל אביבי הראשון בתולדות המפעלים האירופיים נערך ב-8 באוקטובר 2025 בביתה הזמני של הפועל בארנה 8888, ומכבי ניצחה בו 103–90.
מאז ייסודו ב-1966 ועד פירוקו ב- כמפעל המשני לגביע אירופה לאלופות בכדורסל שיחקו קבוצות ישראליות בגביע ספורטה (נקרא גם גביע אירופה למחזיקות גביע עד 1991, הגביע האירופי עד 1996 ופיב"א יורוקאפ עד 1998).
הישג השיא של הישראליות במפעל הוא הגעתה של מכבי תל אביב לגמר, בו הפסידה לאיניס וארזה, בעונת הבכורה של המפעל.
הישג משמעותי נוסף היה הגעתן של הפועל גליל עליון והפועל ירושלים לחצי גמר הטורניר: גליל עליון בעונת , אז הודחה בידי אפס פילזן, וירושלים בעונתו האחרונה של המפעל, 2001/2002, אז הודחה בידי מונטפסקי סיינה.
במתכונתו המקורית של המפעל השתתפו בו שמונה קבוצות ישראליות שונות: הפועל תל אביב 6 פעמים, הפועל רמת גן 4 פעמים, מכבי רמת גן והפועל גליל עליון 3 פעמים, מכבי תל אביב, מכבי חיפה והפועל גבת/יגור פעמיים והפועל חולון פעם אחת.
בנוסף, בית"ר ירושלים הייתה אמורה לשחק במפעל בעונת אך לא השתתפה לבסוף בשל מלחמת יום הכיפורים.
1966–1979: הצלחה למכבי והדחות מוקדמות
מכבי תל אביב שיחקה בעונת הבכורה של גביע אירופה למחזיקות ב- לאחר שזכתה בגביע המדינה בכדורסל 1965/1966 אך הפסידה את האליפות ליריבתה העירונית הפועל.
לאחר שעברה את אריס סלוניקי בסיבוב המוקדמות השני (על אף תבוסה ב-20 הפרש בחוץ) התמודדה הקבוצה ברבע הגמר מול חובנטוד בדאלונה.
בספרד הובסה מכבי ב-32 נקודות הפרש בתוצאה 69–101 וסיכוייה לעלות לשלב הבא נראו אפסיים, שכן היה עליה לנצח בבית בהפרש גבוה יותר על מנת להעפיל.
עם זאת, במשחק הגומלין שנערך בהיכל יד אליהו ניצחה מכבי 83–51 בזכות 36 נקודות של טל ברודי ו-24 של תנחום כהן-מינץ.
התוצאה בסיכום שני המשחקים הייתה 152–152, ועל כן נערך כעבור יומיים משחק מכריע בין הקבוצות.
בדאלונה הגיעה בסגל של עשרה שחקנים בלבד, ומכבי ניצחה 75–51 ועלתה לחצי הגמר.
המשחק השני בין שתי הקבוצות, בו ניצחה מכבי בדיוק בהפרש הדרוש לה, מכונה בקרב אוהדי הקבוצה "נס בדאלונה".
בחצי הגמר ניצחה מכבי את בוטב הבולגרית 91–60 והעפילה, על אף הפסד 67–68 בבורגס, לגמר מול איניס וארזה.
במשחק הראשון באיטליה הפסידו הישראלים 67–77, ועל אף ניצחון בית 68–67 סיימו רק כסגנים.
הצלחתה של מכבי בעונתה הראשונה לא סללה את הדרך לקבוצות הישראליות האחרות, שנחלו אכזבות בשנותיו הראשונות של המפעל.
ב-1967 ו-1968 לא נערך גביע המדינה בכדורסל בשל מלחמת ששת הימים, והפועל תל אביב שסיימה כסגנית אלופת המדינה בשתי השנים ייצגה את ישראל.
עם זאת, בשתי העונות הודחה הפועל בשלב הראשון בו השתתפה: ב- בידי רויאל IV בריסל וב- בידי סטיאווה בוקרשט.
ב- חזרה מכבי לתחרות כמחזיקת הגביע, אך הודחה בידי נאפולי בסיבוב המוקדמות השני, אליו העפילה אוטומטית.
בעונת עברה הפועל תל אביב שלב לראשונה לאחר שעברה את פנאתינאיקוס, אך הודחה ברבע הגמר בידי האלופה בסופו של דבר סימנטל מילאנו.
בעונת ייצגה את ישראל לראשונה קבוצה מחוץ לתל אביב, סגנית מחזיקת הגביע מכבי חיפה, אך גם היא הודחה בסיבוב המוקדמות הראשון.
בעונת ערכה סגנית המחזיקה מכבי רמת גן את הופעת הבכורה שלה בתחרות, אך הודחה בסיבוב המוקדמות השני לאחר שניצחה את סטיאווה בוקרשט 83–72 בישראל אך הפסידה 67–81 בהארכה.
בעונת הייתה אמורה סגנית מחזיקת הגביע בית"ר ירושלים לייצג את ישראל בתחרות, אך היא לא השתתפה בשל מלחמת יום הכיפורים.
בעקבות המלחמה שוב לא נערך גביע המדינה, וסגנית האלופה מכבי רמת גן יצגה את ישראל בעונת 1974/1975 בגביע אירופה למחזיקות גביע בכדורסל.
רמת גן עלתה לסיבוב המוקדמות השני לאחר שניצחה את סומה וינה 196–168, אך הודחה לאחר שהפסידה 176–182 לסינודינה בולוניה.
לאחר מכן ערכה הפועל גבת/יגור את שתי ההופעות הראשונות של קבוצה מההתיישבות העובדת במפעלים האירופיים: ב-, כסגנית מחזיקת הגביע, היא הודחה אחרי שהפסידה לאולימפיאקוס (למרות ניצחון 82–73 באולם הגורן במזרע), וב-, לאחר זכייתה המפתיעה בגביע, הפסידה לסטיאווה בוקרשט על אף שניצחה 83–71 במשחק הראשון בבית.
בשתי העונות הבאות ייצגה הפועל תל אביב את ישראל כסגנית מחזיקת הגביע, אך בשתיהן הודחה בסיבוב הראשון, בידי אולימפיאקוס ב- ובידי דן בוס ב-.
בארבע העונות שבין ל- הופיעה הפועל רמת גן בתחרות כנציגת ישראל, לאחר שהפסידה ארבע פעמים רצופות למכבי תל אביב בגמר גביע המדינה.
כבר בעונתה הראשונה המפעל הפכה הקבוצה לישראלית הראשונה מאז יריבתה העירונית מכבי ב- שעוברת שלב בטורניר לאחר שניצחה את אמיקאלה מלוקסמבורג בסיבוב המוקדמות הראשון, אך בשלב הבא הפסידה לק.ק.
זאדאר על חודה של נקודה (ניצחון 80–75 בישראל והפסד 90–96 ביוגוסלביה).
בעונת נכשלה רמת גן להעפיל והפסידה לליידן ההולנדית 184–188 בשלב המוקדמות הראשון.
בעונה הבאה הפכה הפועל רמת גן לישראלית הראשונה מאז הפועל תל אביב ב- שמעפילה לרבע הגמר.
הקבוצה החלה את דרכה בסיבוב הראשון, אותו עברה אוטומטית לאחר שיריבתה א.א.ל.
לימסול פרשה, והעפילה לשלב הבתים לאחר שניצחה את לה-מאן סארת.
ברבע הגמר הודחה רמת גן לאחר שסיימה במקום השלישי עם מאזן 3–3 בבית א' שכלל את האלופה בסופו של דבר ציבונה זאגרב, סינודינה בולוניה וקריסטל פאלאס.
גם בעונת עלתה רמת גן לרבע הגמר לאחר שניצחה את פאוק סלוניקי בסיבוב המוקדמות השני, אך שוב הודחה בסיום שלב הבתים לאחר שסיימה במקום הרביעי והאחרון בבית א', עם ניצחון בודד מול ברצלונה וחמישה הפסדים – אחד לבארסה ושניים לדן בוס ולסקאבוליני פזארו (כל אחת).
ב-1983 חזרה הפועל תל אביב לגמר גביע המדינה, ועל אף שהפסידה למכבי חזרה לשחק בגביע מחזיקות הגביע לאחר ארבע שנים.
בסיבוב הראשון של עונת היא הודחה בידי מכבי בריסל, אך זכתה בגביע המדינה ובעונה הבאה ניצחה את פרמלנס הקסברגן ההולנדית והעפילה לראשונה בתולדותיה לרבע הגמר.
עם זאת, בשלב הבתים סיימה הקבוצה במקום האחרון והודחה לאחר שהפסידה פעמיים לאלופה בסופו של דבר ברצלונה ולאסוול ליון-וילרבאן ופעם אחת לקזרטה, מולה השיגה את הניצחון היחיד שלה.